**OIKAISUVAATIMUSOSOITUS**

Maksuvelvollinen, joka katsoo, että valtion maksuperustelain (150/1992) nojalla elinkeino-, liikenne- ja ympäristökeskusten, työ- ja elinkeinotoimistojen sekä kehittämis- ja hallintokeskuksen maksullisista suoritteista vuonna 2025 annetun valtioneuvoston asetuksen (794/2024) perusteella määrätyn maksun määräämisessä on tapahtunut virhe, voi vaatia siihen oikaisua. Oikaisuvaatimus on tehtävä kirjallisesti.

**Valitusviranomainen**

Valitusviranomainen on Pohjois-Savon elinkeino-, liikenne- ja ympäristökeskus.

**Aika oikaisuvaatimuksen tekemiseen**

Oikaisuvaatimus on tehtävä **kuuden (6) kuukauden** kuluessa maksun määräämisestä (päätöksen tai laskun tekopäivästä). Oikaisuvaatimuksen on saavuttava viranomaiselle virka-aikana ennen kuuden kuukauden määräajan päättymistä, jotta vaatimus voidaan tutkia. Jos määräajan viimeinen päivä on pyhäpäivä, lauantai, itsenäisyyspäivä, vapunpäivä, jouluaatto tai juhannusaatto, määräaika jatkuu kuitenkin vielä seuraavan arkipäivän virka-ajan päättymiseen.

**Oikaisuvaatimuksen sisältö ja allekirjoittaminen**

Kirjallinen oikaisuvaatimus on osoitettava **Pohjois-Savon elinkeino-, liikenne- ja ympäristökeskukselle**, ja siinä on ilmoitettava:

- vaatimuksen tekijän nimi ja kotikunta

- postiosoite ja puhelinnumero sekä mahdollinen sähköpostiosoite, joihin asiaa koskevat ilmoitukset vaatimuksen tekijälle voidaan toimittaa

- päätös/lasku, johon oikaisua haetaan, miltä kohdin päätökseen/laskuun haetaan oikaisua, mitä muutoksia siihen vaaditaan tehtäväksi ja millä perusteilla muutosta vaaditaan.

Valittajan, laillisen edustajan tai asiamiehen on allekirjoitettava oikaisuvaatimuskirjelmä, ellei oikaisuvaatimuskirjelmää toimiteta sähköisesti (telekopiolla tai sähköpostilla).

Jos oikaisuvaatimuksen tekijän puhevaltaa käyttää hänen laillinen edustajansa tai asiamiehensä taikka jos vaatimuksen laatijana on joku muu henkilö, oikaisuvaatimuskirjelmässä on ilmoitettava myös tämän nimi ja kotikunta.

**Oikaisuvaatimuskirjelmän liitteet**

Oikaisuvaatimuskirjelmään on liitettävä

- päätös, lasku tai muu asiakirja, johon maksun periminen perustuu, alkuperäisenä tai jäljennöksenä

- asiamiehen valtakirja, mikäli asiamiehenä ei toimi asianajaja tai yleinen oikeusavustaja.

**Oikaisuvaatimuskirjelmän toimittaminen**

Oikaisuvaatimuksen voi toimittaa **Pohjois-Savon elinkeino-, liikenne- ja ympäristökeskuksen kirjaamoon** henkilökohtaisesti, tai lähettäjän vastuulla postitse maksettuna postilähetyksenä, telekopiona tai sähköpostilla taikka asiamiestä tai lähettiä käyttäen. Sähköisesti (telekopiolla tai sähköpostilla) toimitetun oikaisuvaatimuskirjelmän on oltava toimitettu niin, että se on käytettävissä vastaanottolaitteessa tai tietojärjestelmässä määräajan viimeisenä päivänä ennen virka-ajan päättymistä.

**Oikaisuvaatimuksen käsittelymaksu**

Oikaisuvaatimukseen annettava päätös on maksuton.

**Yhteystiedot**

Pohjois-Savon elinkeino-, liikenne- ja ympäristökeskus

Käyntiosoite Kallanranta 11, Kuopio

Postiosoite PL 2000, 70101 Kuopio

Sähköposti [kirjaamo.pohjois-savo@ely-keskus.fi](mailto:kirjaamo.pohjois-savo@ely-keskus.fi)

Turvaviesti <https://turvaviesti.ely-keskus.fi/>

Puhelinvaihde 0295 026 500

Virka-aika 8.00 – 16.15